CELEX: 
Language: sl
Date: 2017-05-24 00:00:00
Title: UREDBA KOMISIJE (EU) …/… o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe fosforjeve (V) kisline – fosfatov – di-, tri- in polifosfatov (E 338–452) v nekaterih mesnih pripravkih

UREDBA KOMISIJE (EU) …/…
            
            
               z dne 22.5.2017
            
            
               o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe fosforjeve (V) kisline – fosfatov – di-, tri- in polifosfatov (E 338–452) v nekaterih mesnih pripravkih
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila
                  1
                in zlasti člena 10(3) Uredbe,
            
            
               ob upoštevanju naslednjega:
            
            
               (1)V Prilogi II k Uredbi (ES) št. 1333/2008 so določeni seznam Unije aditivov za živila, odobrenih za uporabo v živilih, in pogoji njihove uporabe.
            
            
               (2)Navedeni seznam se lahko na pobudo Komisije ali na podlagi zahtevka posodobi v skladu s skupnim postopkom iz člena 3(1) Uredbe (ES) št. 1331/2008 Evropskega parlamenta in Sveta
                  2
               .
            
            
               (3)Češka je 11. maja 2015 predložila zahtevek za izdajo dovoljenja za uporabo fosforjeve (V) kisline – fosfatov – di-, tri- in polifosfatov (v nadaljnjem besedilu: fosfati) kot stabilizatorja v naslednjih čeških mesnih pripravkih: Bílá klobása, Vinná klobása, Sváteční klobása in Syrová klobása. Zahtevek je bil pozneje dan na voljo državam članicam v skladu s členom 4 Uredbe (ES) št. 1331/2008. 
            
            
               (4)Uporaba fosfatov je potrebna za ohranitev fizikalno-kemijskega stanja in povečanje vezljivosti mesnih pripravkov, kot so Bílá klobása, Vinná klobása, Sváteční klobása in Syrová klobása, zlasti kadar so dani v promet pakirani v zaščitni atmosferi in s podaljšanim rokom uporabnosti. Predlagateljica zahtevka navaja, da je tehnološka potreba po navedenih aditivih v zadevnih čeških mesnih pripravkih podobna kot pri breakfast sausages in Bräte, pri katerih je uporaba fosfatov dovoljena v delu E Priloge II k Uredbi (ES) št. 1333/2008 za kategorijo živil 08.2 „Mesni pripravki, kot so opredeljeni v Uredbi (ES) št. 853/2004“.
            
            
               (5)Uvodna izjava 7 Uredbe (ES) št. 1333/2008 določa, da bi se morali pri odobritvi aditivov za živila upoštevati tudi drugi dejavniki v zvezi z obravnavanim primerom, med drugim dejavniki, povezani s tradicijami. Zato je nekatere tradicionalne proizvode primerno ohraniti v prometu v nekaterih državah članicah, če je v navedenih proizvodih uporaba aditivov za živila v skladu s splošnimi in posebnimi pogoji iz Uredbe (ES) št. 1333/2008.
            
            
               (6)Za zagotovitev enotne uporabe aditivov, zajetih v tej uredbi, se zadevni češki mesni pripravki opišejo v smernicah z opisom kategorij živil iz dela E Priloge II k Uredbi (ES) št. 1333/2008 o aditivih za živila
                  3
               .
            
            
               (7)V skladu s členom 3(2) Uredbe (ES) št. 1331/2008 mora Komisija za posodobitev seznama Unije aditivov za živila iz Priloge II k Uredbi (ES) št. 1333/2008 zaprositi za mnenje Evropsko agencijo za varnost hrane (v nadaljnjem besedilu: Agencija), razen če zadevna posodobitev verjetno ne bo imela učinka na zdravje ljudi. Uporaba fosfatov kot aditivov za živila je dovoljena v široki paleti živil. Njihovo varnost je ocenil Znanstveni odbor za hrano, ki je določil največji dopustni dnevni vnos 70 mg/kg telesne teže, izražen kot fosfor
                  4
               . Ker je zahtevek za razširitev uporabe fosfatov omejen na le nekaj posebnih proizvodov, ki se tradicionalno uporabljajo, se ne pričakuje, da bo imela razširitev znatne učinke na skupno izpostavljenost fosfatom. Zato razširjena uporaba teh aditivov pomeni posodobitev seznama Unije, ki verjetno ne bo imela učinka na zdravje ljudi, in tako mnenje Agencije ni potrebno.
            
            
               (8)Prilogo II k Uredbi (ES) št. 1333/2008 bi bilo zato treba ustrezno spremeniti.
            
            
               (9)Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
            
               SPREJELA NASLEDNJO UREDBO:
            
            
               Člen 1
            
         
         
            
               Priloga II k Uredbi (ES) št. 1333/2008 se spremeni v skladu s Prilogo k tej uredbi. 
            
            
               Člen 2
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 22.5.2017
            
            
               
                     Za Komisijo
               
               
                     Predsednik
                     Jean-Claude JUNCKER
               
               
            
            
                     
                        
                           
                     
                  
               
         
         
            
                  
                     (1)
                  UL L 354, 31.12.2008, str. 16.
               
               
                  
                     (2)
                  Uredba (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (UL L 354, 31.12.2008, str. 1).
               
               
                  
                     (3)
                  
                  http://ec.europa.eu/food/safety/food_improvement_agents/additives/eu_rules_en.
                   
               
               
                  
                     (4)
                  Poročila Znanstvenega odbora za hrano, petindvajseta serija (stran 13), 1991.
               
            
      
    ---documentbreak--- 
      
         
         
            
               PRILOGA
            
            
               V kategoriji živil 08.2 „Mesni pripravki, kot so opredeljeni v Uredbi (ES) št. 853/2004“ v delu E Priloge II k Uredbi (ES) št. 1333/2008 se vnos za fosforjevo (V) kislino – fosfate – di-, tri- in polifosfate (E 338-452) nadomesti z naslednjim: 
            
            
               „
            
            
                     
                  
                  
                     
                        E 338–452
                     
                  
                  
                     
                        fosforjeva (V) kislina – fosfati – di-, tri- in polifosfati
                     
                  
                  
                     
                        5 000
                     
                  
                  
                     
                        (1) (4)
                     
                  
                  
                     
                        samo breakfast sausages: v tem proizvodu je meso zmleto tako, da se mišice in mast v celoti razpršijo, tako da vlakna tvorijo emulzijo z mastjo, kar daje proizvodu tipičen videz; finska slana božična šunka, burger meat z vsebnostjo zelenjave in/ali žit, zmešanih med meso, vsaj 4 %, Kasseler, Bräte, Surfleisch, toorvorst, šašlõkk, ahjupraad, Bílá klobása, Vinná klobása, Sváteční klobása in Syrová klobása
                     
                  
               
               “